त्यो बेलाका हास्यकलाकार केशरगुप्त सिंहलाई अहिले कसैले सम्भँmदैनन्, उनी त्यो बेलाका चर्चित हास्यकलाकार थिए । उहाँहरूसँगको संगतमा पुगेपछि म उहाँहरूकै पछि लागें । म केही जान्दिनथें, तर संगत राम्रो पर्‍यो । सिकाइदिने गुरु उनीहरू नै हुन्, उनीहरू कुरा गर्दै सिकाउँथे । म २००८ सालतिर बालकलाकार हुँदै कलाकारितामा आएको हुँ । बच्चैदेखि नाच्ने भएकाले केआई सिंह, विश्वेश्वरप्रसाद कोइराला, टंकप्रसाद आचार्यजस्ता राजनैतिक हस्तीहरूले मलाई चिन्थे । त्यतिबेला नेपालमा नाचको त्यति विकास भएको थिएन तर भैरवबहादुर थापा जसलाई म गुरु मान्छु, उहाँ राष्ट्रिय नाचघरको नृत्य निर्देशक हुनुुहुन्थ्यो । त्यहाँ नाच्दा–नाच्दै रेडियो नेपाल पुगेर म गायक भएको हुँ ।
